Norman Vella, fil-blog tiegħu Mill-Venda, kiteb artiklu intitolat : L-iskandlu Leisure Clothing: Fil-GWU kien hemm min ilu jaf (30 t'Ottubru). Skond Norman Vella "xi snin ilu ġurnalist tal-gazzetta L-Orizzont kien beda jinvestiga l-abbuż tal-ħaddiema Ażjatiċi fil-fabbrika tal- . Dak iż-żmien fil-Gvern kien hemm il-Partit Nazzjonalista." L-emfasi ta' Norman Vella fl-artiklu tiegħu hi li Tony Zarb tal-GWU jekk irid jista' jkollu l-informazzjoni kollha mingħand il-ġurnalisti tal-Union Press. Hemm ukoll l-issue taċ-ċensura tal-ġurnalisti tal-Union Press mit-tmexxija tal-GWU. Norman Vella fl-artiklu dwar l-abbużi fil- imkien ma jgħidilna għalfejn raqad il-Gvern tal-Lawrence Gonzi. Kif inhu possibli li dakinnhar, ħlief il-ġurnalisti tal-GWU (li ġew iċċensurati) ħadd ma nduna b'xejn? Il-Gvern ta' Lawrence Gonzi : kien rieqed u ma nduna b'xejn jew għalaq għajnejh? Liema minnhom? Forsi l-ġurnaliżmu investigattiv ta' Joe Mikallef tan-Nazzjon ikun jista' jagħtina risposta. Jista' jintervista lill-Ministri tax-Xogħol kollha li kellna tul is-snin li l- ilha topera f'Malta (mis-snin 80). Għaliex ħadd ma induna b'xejn tul dawn is-snin kollha? F'wieħed mill-artikli ippubblikati fin-Nazzjon, Joe Mikallef qalilna li fl-2007 kien hemm investigazzjoni dwar il- liema investigazzjoni ma sabet xejn. Ikun interessanti li jkun eżaminat jekk dik l-investigazzjoni kienitx waħda li saret bis-serjeta'. Jew forsi l-abbużi żviluppaw wara l-2007? Issa naraw ftit jekk il-ġurnaliżmu investigattiv ta' Joe Mikallef tan-Nazzjon hux ser jgħidilna ftit dwar dan ukoll.